als_Latn dik_Latn sag_Latn
Në Shqipëri mbahet samiti ndërkombëtar për sektorin e naftës, gazit dhe energjisë
Dita e parë e këtij takimi është hapur nga Kryeministri i Shqipërisë, Edi Rama
TIRANË (AA) –Kryeqyteti i Shqipërisë, Tirana, për dy ditë me radhë është qyteti pritës i ekspertëve dhe përfaqësuesve të kompanive prestigjioze ndërkombëtare në fushën e naftës dhe gazit, të cilët do të paraqesin pikëpamjet dhe analizat e tyre për sektorin energjetik dhe potencialin për zhvillimin e sektorit të hidrokarbureve në Shqipëri, raporton Anadolu Agency (AA).
Kështu sot ka nisur dita e parë e samitit "Albania Oil, Gas & Energy 2015", i cili organizohet nga Rrjeti i Kërkimeve Ndërkombëtare, (IRN) në bashkëpunim me Ministrinë e Energjisë dhe Industrisë të Shqipërisë, ku pjesëmarrës janë përfaqësues të kompanive prestigjioze, në fushën e naftës dhe gazit në botë. Sipas axhendës së samitit, temë kryesore e diskutimeve që do të mbahen, do të jetë një analizë e përgjithshme e sektorit të, naftës, gazit dhe energjisë në Shqipëri dhe zhvillimet e pritshme në të ardhmen.
Dita e parë e këtij takimi është hapur nga Kryeministri i Shqipërisë, Edi Rama, i cili gjatë fjalës së tij ka vlerësuar pjesëmarrjen dhe rëndësinë e këtij samiti që sipas tij lidhet me një nga sektorët jetik të Shqipërisë, rajonit dhe Evropës, siç është sektori energjitik.
“Energjia ka një vëmendje të posaçme në programin e qeverisë tonë, ku e shohim si një nga burimet e rritjes ekonomike. Ne ndjekim politikat për sektorin energjetik sipas qasjes që ka Bashkimi Evorpian. Dua të shtoj se Europa Juglindore duhet të përdorë potencialin e vet energjetik. Sa i përket rajonit tonë fjalë kyçe e politikës energjike duhet të jetë ndërlidhja energjetike që ka të bëjë me infrastrukturën e këtij sektori veçanërisht mes vendeve të Evropës Juglindore. Ballkani ka një pozicion strategjik të rëndësishëm në diversifikimin e burimeve të energjisë dhe për sigurimin një Evropë më të gjelbër dhe më të sigurtë . Ne e kemi shumë të qartë se duhet të jetësojmë reforma rrënjësore dhe investime të konsiderueshme dhe një bashkëpunim në shkallë kombëtare dhe rajonale”- u shpreh Rama në fjalën e tij.
Kryeministri i Shqipërisë ka deklaruar ndër të tjera se janë ndërmarrë reforma për të lehtësuar ardhjen e investitorëve.
“Qasja që kemi shpresoj të ju shërbeje kompanive të mëdha të shfrytëzojnë mundësitë që iu sjell Shqipëria. Jemi të vendosur në zhvillimin e sektori të naftës dhe gazit. Gazsjellësi Trasn-Adriatik është një mundësi e mirë dhe përfshirja e Shqipërisë përkon me hapjen e një kapitulli të ri për vendin dhe për rajonin në tërësi për sektorin energjiktik. Jemi në një fushatë intensive bashkëpunimi në kuadër të procesit të gazifikimit të rajonit”- deklaroi Rama.
Një fjalë të shkurtër në këtë takim ka mbajtur edhe Ministri i Energjisë dhe Industrisë të Shqipërisë, Damian Gjiknuri, i cili ka pohuar se nëpërmjet këtij samiti mund të shpalosen nga afër potencialet që ofron Shqipëria në fushën e hidorkarubereve dhe më gjerë. “Prezenca në këtë takim e kompanive më seriozë është një tregues i qartë se Shqipëria mbete një terren tërheqës për investitorët. Në Shqipëri ka patur sinjale pozitive në sektorin e naftës dhe janë tetë blloqe të reja ku ka mundësi për kërkime nafte dhe gazi”- u shpreh Gjiknuri.
Në këtë samit marrin pjesë kompani prestigjioze në fushën e naftës dhe gazit nga Shqipëria, Azerbajzhani, Greqia, etj, si dhe ka një mbështetje edhe nga institucione të ndryshme shtetërore nga Shqipëria dhe vendet e rajonit. Samite të ngjashme pritet të mbahen në të ardhmen në Turqi, Austri, Greqi. Britani të Madhe, Afrikën e Jugut, Oman, etj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn